CELEX: 22007D0572
Language: mt
Date: 2007-07-26 00:00:00
Title: 2007/572/KE: Deċiżjoni Nru 2/2007 tal-Kumitat Konġunt KE-Żvizzera tas- 26 ta’ Lulju 2007 tirretifika l-prezz domestiku ta’ referenza ta’ l-Iżvizzera fir-rigward tat-trab tal-ħalib sħiħ

23.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 218/14
            
         DEĊIŻJONI Nru 2/2007 TAL-KUMITAT KONĠUNT KE-ŻVIZZERA
   tas-26 ta’ Lulju 2007
   tirretifika l-prezz domestiku ta’ referenza ta’ l-Iżvizzera fir-rigward tat-trab tal-ħalib sħiħ
   (2007/572/KE)
   IL-KUMITAT KONĠUNT,
   Wara li kkunsidra l-Ftehim bejn il-Komunità Ekonomika Ewropea, fuq naħa waħda, u l-Konfederazzjoni Żvizzera, fuq in-naħa l-oħra, iffirmat fi Brussell fit-22 ta’ Lulju 1972, minn hawn- ‘il quddiem imsejjaħ ‘il-Ftehim’, kif emendat bil-Ftehim bejn il-Komunità Ewropea u l-Konfederazzjoni Żvizzera li jemeda l-Ftehim fir-rigward tad-dispożizzjonijiet applikabbli għall-prodotti agrikoli pproċessati ffirmat fil-Lussemburugu fis-26 ta’ Ottubru 2004, u l-Protokoll Nru 2 tiegħu, u partikolarment l-Artikolu 7 tiegħu,
   Billi għall-implimentazzjoni tal-Protokoll Nru 2 ta’ dan il-Ftehim, il-Kumitat Konġunt jistabbilixxi l-prezzijiet ta’ referenza interni għall-Partijiet Kontraenti,
   Billi l-prezzijiet domestiċi ta’ referenza attwali ta’ l-Iżvizzera fir-rigward tat-trab tal-ħalib sħiħ kellhom jiġu rretifikati,
   IDDEĊIEDA KIF ĠEJ:
   Artikolu 1
   Il-prezz domestiku ta’ referenza ta’ l-Iżvizzera fir-rigward tat-trab tal-ħalib sħiħ, iddikjarat li jammonta għal 653,33 CHF għal kull 100 kg netta fit-Tabella III tad-Deċiżjoni Nru 1/2007 tal-Kumitat Konġunt KE-Żvizzera (1), huwa ssostitwit bil-prezz ta’ referenza li jammonta għal 586,90 CHF għal kull 100 kg netta.
   Għalhekk id-differenza fit-Tabella III bejn il-prezz ta’ referenza ta’ l-Iżvizzera u dak tal-KE qed tiġi aġġustata għal 232,60 CHF għal kull 100 kg netta.
   L-ammont bażiku applikat mad-dħul fis-seħħ, li kien iddikjarat li jammonta għal 269,00 CHF għal kull 100 kg netta fit-Tabella IV, huwa ssostitwit bl-ammont ta’ 209,00 CHF għal kull 100 kg netta.
   L-ammont bażiku applikat tliet snin wara d-dħul fis-seħħ, iddikjarat li kien jammonta għal 254,00 CHF għal kull 100 kg netta fit-Tabella IV, huwa ssostitwit bl-ammont ta’ 198,00 CHF għal kull 100 kg netta.
   Artikolu 2
   
      Din id-Deċiżjoni għandha tidħol fis-seħħ fil-jum ta’ l-adozzjoni.
   
   Ser ikollha effett legali mill-1 ta’ Frar 2007.
   
      Magħmul fi Brussell, 26 ta’ Lulju 2007.
      
         
            Għall-Kumitat Konġunt
         
         
            Il-President
         
         Alan SEATTER
      
   
   
      (1)  ĠU L 35, 8.2.2007, p. 29.